पाएं अपने शहर की ताज़ा ख़बरें और फ्री ई-पेपरडाउनलोड करें
जिला विधिक सेवा प्राधिकरण के सचिव एडीजे कुलदीप सूत्रकार ने शनिवार काे झाड़ोल स्थित पूजा संस्थान के वृद्धाश्रम का निरीक्षण किया। वहां चौंकाने वाली अनियमितताएं दिखीं। संचालक दुर्गेश वर्मा ने 50 वृद्धों की इंट्री बताई, जिनके नाम से हर साल 10 लाख रुपए सामाजिक न्याय अधिकारिता विभाग से मिल रहे हैं, लेकिन निरीक्षण में महज 5 वृद्ध मिले। यही नहीं, वृद्धाश्रम का भवन केलुपोश परिसर में संचालित था, जिसमें पक्का फर्श तक नहीं था। किचन में भी 4-5 वृद्धों के खाने जैसे सामान थे।
एडीजे सूत्रकार ने कड़ी प्रतिक्रिया देते हुए सामाजिक न्याय अधिकारिता निदेशालय काे पत्र भेजा। इसमें तीन सदस्यों वाली कमेटी द्वारा पिछले 10 साल में उठाए अनुदान की जांच करने अाैर ऐसे वृद्धाश्रम जांच के बाद बंद करने काे कहा है।
रंग काे तरसती दीवारें, 50 लाेगाें पर 2 टाॅयलेट
{50 वृद्धों के रजिस्टर में नाम दर्ज थे लेकिन वृद्ध नहीं मिले, संचालक ने कहा कुछ शादी ताे कुछ काे काेराेना के कारण घर भेजा। जबकि किचन में सामान अाैर बर्तन सिर्फ पांच व्यक्तियों के ही थे। {आश्रम का भवन जीर्णशीर्ण अवस्था में था। लग रहा था कि भवन में पिछले 10 वर्षोें में कभी भी पुताई तक नहीं की गई। फर्श पर मिट्टी पसरी हुई थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva hin_Deva zho_Hant eng_Latn